projecte-aina/catalan_government_crawling huggingface dataset:
La presentació serà divendres 13 de setembre a les 18:00 al Col·legi d'Arquitectes
Per tal de dur a terme una formació actual, complementària i de qualitat, el Gremi de Llibreters de Catalunya i la Facultat de Biblioteconomia i Documentació de la Universitat de Barcelona, organitzen conjuntament el diploma de postgrau de l'Escola de Llibreria, que arriba al seva vuitena edició i que compta amb el suport de l'ICEC.
Aquest ofereix coneixements relacionats amb el negoci de la llibreria, el marc legal, administratiu i comptable, els aspectes tecnològics de la producció, la distribució i el circuit del llibre (imprès i digital), el sector econòmic i les estratègies empresarials i de màrqueting, la gestió de la llibreria quant al fons, la presentació i l'atenció al client, així com tots els recursos d'informació i localització bibliogràfica.
També pretén dotar els alumnes de les aptituds necessàries per al treball en equip amb d'altres professionals i la capacitat d'elaborar un projecte específic de llibreria des del punt de vista del màrqueting.
El postgrau de Llibreria vol formar professionals capaços d'incorporar-se laboralment amb èxit al món del negoci de la llibreria.
En aquest sentit han de ser professionals llibreters, posseïdors dels coneixements, la capacitació, les aptituds i les competències necessàries del negoci de llibreria.
La durada dels estudis és de dos semestres, entre el 16 de setembre de 2019 i el juny de 2020.
Del 12 al 13 d'octubre a Girona
A Catalunya, durant tot l'any, hi ha fires dedicades al llibre que reforcen la industria i donen visibilitat al llibre en català.
Des del 2006 l'ICEC elabora el Pla de Fires de Catalunya que posa l'atenció, a l'abast territorial, en la diversitat temàtica de les publicacions, l'acostament al públic i el calendari de les mateixes, de manera que el llibre sigui notícia al llarg de tot l'any.
En aquest hi trobarem tot un ventall d'activitats que es posen a l'abast de la ciutadania i permet repassar l'activitat que fa el sector durant tot l'any a tots els racons del país.
Així mateix, Catalunya aposta per nombrosos esdeveniments per donar a conèixer les novetats literàries de tots els estils arreu de l'estat així com acostar al públic al món de la literatura i posar en contacte a professionals de l'àmbit.
Aquest octubre, després de les fires Lo Llumener i Liberisliber continua l'activitat literària amb la 4a edició de Girocòmic, que tindrà lloc a Girona del 12 al 13 d'octubre de 2019.
Girocòmic, és la fira del còmic, el manga, l'art i l'entreteniment amb una proposta on tenen cabuda signatures d'autors, tallers i conferències, així com zones dedicades als videojocs, als jocs de taula i a les projeccions.
Com a novetat, en aquesta edició es presenta Girocòmic Kids un indret pensat pels més menuts on aquests podran gaudir d'activitats infantils i familiars, tallers i actuacions musicals.
També hi haurà un nou espai dedicat als artistes, l'Artist Alley ('carreró dels artistes'), on podran exposar i vendre les seves il·lustracions.
Un any més s'entregarà el premi Girocòmic 2019 en reconeixement a la trajectòria professional, que enguany s'atorga a l'il·lustrador gallec Miguelanxo Prado.
Per primera vegada també es reconeixerà la tasca dels autors novells amb l'entrega del premi "Santi Navarro" a l'autor revelació, que rebrà la il·lustradora Andrea Torrejón.
Podeu consultar tota la programació aquí.
Aquestes estaran obertes fins l'1 d'octubre de 2018
L'Acadèmia del Cinema Català ha obert les inscripcions dels XI Premis Gaudí, que es celebraran l'últim cap de setmana de gener de 2019.
Com cada any, podran participar-hi les pel·lícules (llargmetratges, documentals, films d'animació i pel·lícules per a TV) que compleixin els requisits establerts a les bases i que hagin estat estrenades/emeses entre l'1 de gener de 2018 i el 31 de desembre de 2018 i, en el cas dels curtmetratges, aquells títols qualificats entre l'1 d'abril de 2017 i el 30 de setembre de 2018 i que no s'hagin presentat a l'anterior edició dels Premis Gaudí.
Els enllaços per accedir a les inscripcions i a les bases que les regulen són:
L'Acadèmia del Cinema Català organitza i atorga els premis anuals per difondre i promocionar les millors pel·lícules, artistes i tècnics del sector cinematogràfic català.
L'objectiu principal dels Premis Gaudí és dotar-los del prestigi i segell d'altres premis similars existents a Europa i arreu del món, impulsant-los a través de l'Acadèmia, que és la institució que aglutina els professionals del sector i els acadèmics, que són els qui votaran i decidiran els premis anuals.
Tindrà lloc el 10 d'octubre a les 18:30 a l'Auditori de la Facultat de Comunicació de la UPF.
Mireia Aragón, Anna Cuesta i Adrián Rodríguez són els creadors de LATENTES, un curtmetratge interactiu que ens presenta un món paral·lel absolutament aliè al nostre on les interaccions socials estan sistematitzades i dictaminades per una societat que agrupa els individus de tres en tres des de la seva infantesa.
A aquestes agrupacions se les anomena "nius".
Aquests conviuen i treballen units, compartint experiències, hàbits de vida, costums quotidians.
Mila, Vera i Leo, els protagonistes del niu, començaran a plantejar-se la seva individualitat quan es troben una imatge insòlita, impossible en el seu món: una persona caminat sola pel carrer.
A partir d'aquest moment, cadascú de nosaltres pot triar quins dels tres personatges serà el protagonista i viure la història des del seu punt de vista.
LATENTES va ser un dels tres projectes seleccionats per ser incubats a la segona edició d' UPF Starting Lab, que va començar el passat 18 de gener.
Durant aquest 9 mesos, el projecte s'ha enriquit gràcies a les mentories especialitzades i a la incorporació de nous perfils dins l'equip.
A més a més, durant la residència a UPF Starting Lab, el projecte va expandir el seu univers narratiu i es va convertir també en un espectacle que ha estat seleccionat en la programació de nous codis dramatúrgics de l'espai Àtic22 del Teatre Tantarantana.
L'obra LATENTES treballa les arts escèniques, les arts visuals i la interacció.
Durant l'obra de teatre el públic escollirà el final de l'obra, creant una experiència col·lectiva que serà cada dia diferent.
En aquest format escènic, LATENTES es podrà veure del 27 de desembre al 13 de gener de 2019.
Les entrades ja estan a la venda en aquest enllaç.
La incubadora UPF Starting Lab és un programa impulsat per la UPF i coordinat pel Canòdrom, Parc de Recerca Creativa, amb el suport de l' ICEC.
Té com a objectiu la professionalització de Treballs Fi de Grau (TFG) de Comunicació Audiovisual en l'especialitat en Comunicació Interactiva de la UPF.
Un iniciativa del Clúster Audiovisual de Catalunya
El Clúster Audiovisual de Catalunya acull durant dos dies (22 i 23 de novembre) el Pitching Audiovisual, l'acte central de la Setmana del Talent Audiovisual.
39 estudiants de diverses universitats presenten en format pitch els seus projectes a empreses que lideren la indústria audiovisual a Catalunya com Gestmusic, BrutalMedia, DiagonalTV, Filmax, Grup Lavinia, Minoria Absoluta i Editorial Planeta, entre d'altres.
L'objectiu és donar a conèixer aquests projectes i buscar l'oportunitat de tirar-los endavant de la mà de productores de referència a Catalunya.
Els projectes seleccionats s'organitzen en quatre categories: ficció, no ficció, formats de televisió i noves finestres.
En la primera jornada els estudiants presenten 8 projectes de la categoria de ficció i 5 de la categoria de noves finestres, en què s'inclouen propostes de nous formats disruptius pel sector.
Totes elles són idees creatives que volen potenciar la interacció amb l'usuari a través de noves vies.
Destaquen un videojoc de simulació amb elements d'aventura gràfica i investigació, una plataforma per publicar còmics evitant processos editorials o una instal·lació interactiva per a un museu.
La segona jornada del Pitching Audiovisual, compta amb la presentació de 5 projectes de la categoria de no ficció, en la què tenen cabuda propostes de documentals o sèries documentals, i 5 projectes de formats TV, categoria
que reuneix propostes de programes d'entreteniment i concursos.
Aquesta edició ha rebut una seixantena de projectes, el triple que a l'edició de fa dos anys.
Un increment que confirma la bona acollida del Pitching Audiovisual com a plataforma de presentació de projectes davant agents destacats de l'audiovisual català.
Del total de projectes presentats a les tres edicions anteriors, un 35% és en fase de desenvolupament i un 15% s'han finalitzat.
La Setmana del Talent Audiovisual és una iniciativa impulsada pel Clúster Audiovisual de Catalunya, que compta amb el suport de l'ICEC i que té l'objectiu de connectar el talent emergent i la indústria per innovar i trobar nous formats.
La quarta edició ha comptat amb la implicació de 105 empreses del sector, un 25% més que en l'edició passada, en què van participar 80 productores i professionals de la indústria.
També hi participen una vintena de centres universitaris, entre els que destaquen els internacionals de Croàcia i Dinamarca.
A banda del Pitching Audiovisual, la Setmana del Talent Audiovisual ha presentat també conferències, taules rodones i dinàmiques de networking amb l'objectiu de reflexionar sobre el present i el futur de la televisió i parlar sobre continguts digitals.
L'objectiu és apropar el cinema europeu a la ciutadania
Del 3 al 7 de desembre es celebra la primera edició de la European Cinema Night; 34 cinemes dels 27 Estats de la UE seran amfitrions d'aquest projecte de divulgació d' Europa Creativa MEDIA, coorganitzat per la xarxa Europa Cinemas.
A Barcelona, els Cinemes Verdi acolliran dimarts 4 de desembre a les 19h la projecció de Rojo, la pel·lícula de Benjamin Naishtat guanyadora de la Conxa de Plata al Millor Director, la Conxa de Plata al Millor Actor i el Premi del Jurat a la Millor Fotografia en el passat Festival de Sant Sebastià.
El film compta amb el suport d' Europa Creativa MEDIA als Fons de Coproducció Internacionals.
Converses amb crítics de cinema i/o amb membres de la producció de films completaran els visionats de fins a 21 pel·lícules en els diferents països.
Representants de la Comissió Europea i/o representants de les Oficines d'Europa Creativa MEDIA també seran presents a les diferents projeccions europees.
L'impacte d'aquesta acció que celebra la riquesa del cinema europeu arriba als 7.200 espectadors arreu d'Europa i els cinemes seleccionats per a les projeccions pertanyen a la xarxa Europa Cinemas (primera xarxa de sales compromesa amb la programació de cinema europeu).
Cada any al voltant de 400 pel·lícules europees són estrenades fora del seu país de producció gràcies als suports de MEDIA (Subprograma d'Europa Creativa que neix de la Comissió Europea).
La Festa Mundial del Cinema Curt, és una celebració internacional del curtmetratge, com a gènere cinematogràfic per a tots els públics
Un any més, El Dia Més Curt omplirà dels millors curtmetratges els darrers dies de l'any, amb una programació que ofereix una acurada programació gratuïta per tots els públics, on es podran redescobrir els millors curts de tots els temps.
L'acte principal tindrà lloc el 15 de desembre al CCCB tot i que la celebració serà a més de 30 espais de projecció repartits per tot el territori català (Barcelonès, Osona, Pallars Sobirà, Urgell, Maresme, Baix Llobregat, Gironès, Cerdanya, Ripollès, Anoia, Vallès Oriental, La Selva, Alt Empordà, Alt Camp, Tarragonès, Pallars Jussà... ) i les Illes Balears.
Amb presència a les quatre províncies de Catalunya, així com a Menorca i Mallorca, l'edició d'El Dia Més Curt, és la més ambiciosa de la història del certamen en uns dies pensats per reivindicar el format i fer-lo encara més visible davant del públic.
L'any passat es van organitzar més de 40 projeccions a tot Catalunya, i per la sisena edició el certamen (organitzat per Catalunya Film Festival i Marvin&Wayne) torna a apropar el curtmetratge a la ciutadania, en un esdeveniment que es va celebrar amb èxit a 50 països els darrers anys.
L'ICEC hi dona suport a través de la Catalunya Film Festivals per l'execució del seu Pla d'Actuació en el qual hi entra aquesta activitat.
Consulteu totes les projeccions a https://www.eldiamescurt.cat/projeccions/
El programa explica, per primera vegada, la Gran Història i les petites històries del cinema a Catalunya des dels inicis l'any 1896 fins la dècada dels 50
El proper 7 de gener, TV3 estrena la docusèrie de 7 capítols ' La gran il·lusió.
Relat intermitent del cinema català ', un programa coproduït per l'ICEC a través de la Filmoteca de Catalunya.
Dirigida per Àlex Gorina i Esteve Riambau i amb realització de Mai Balaguer, el programa mostra l'aventura d'un cinema supervivent i en destaca els moments més decisius prioritzant les experiències humanes abans que l'opinió dels experts.
Sense presentador perquè sigui totalment atemporal, la sèrie dona veu als testimonis i protagonistes d'aquesta història.
El director de l'ICEC, Miquel Curanta, qualifica el programa com 'una treball d'orfebreria perquè a més de ser un espai de difusió, és un producte cultural en si mateix per la seva qualitat i el talent del seu equip'.
El Festival tindrà lloc del 24 de gener al 3 de febrer 2019
Després del gran recorregut per festivals de 10.000km i Tierra Firme, Carlos Marqués-Marcet farà l'estrena mundial del seu últim film Els dies que vindran al Festival de Rotterdam, a la secció oficial 'Bright Future - Tiger Competition'.
Aquest està produït per la productora catalana Lastor Media i Avalon amb la participació de Televisió de Catalunya i Movistar +.
I protagonitzat per David Verdaguer i Maria Rodríguez.
En la secció 'Signatures' hi trobem Love Me Not, la nova pel·lícula del director català Lluís Miñarro, film del qual també n'és productor juntament amb la productora mexicana Piano Producciones Cinematográficas.
Aquest està protagonitzat per Ingrid García-Jonsson, Francesc Orella i Lola Dueñas i es mou entre la comèdia i el melodrama.
Lluís Miñarro ja té experiència en aquest festival que anteriorment ha seleccionat films com Les Unwanted de Europa de Fabrizzio Ferraro o Oleg i las rares artes d'Andrès Luque dels quals n'és productor.
Aquests dos films han comptat amb el suport de l'ICEC a través de la línia de subvenció la producció de llargmetratges cinematogràfics.
La coproducció xile-franco-catalana Une histoire sans destin d'Enrique Ramírez, amb la participació de la productora catalana Co producciones està present també a la secció oficial 'Bright Future Mid-lenght'.
També participaran en el Festival dins la secció 'Voices', els films de producció catalana, Entre dues aigües del director català Isaki Lacuesta i Carelia: Internacional con Monumento dirigit i produït pel català Andrés Duque.
La representació catalana de curtmetratges a la secció 'Voices Short' serà No me despertéis de Sara Fantova, produïda per ESCAC Films i The eyes empty and the pupils burning with rage and desire de Luis Macías a la secció 'Bright Future Short'.
Catalan Films & TV, la marca de promoció internacional de l'ICEC per a l'audiovisual, realitzarà l'acompanyament de totes aquestes produccions al festival.
I, a més, ha facilitat la selecció de dos joves productors al Rotterdam Lab, un laboratori de formació internacional per a productors amb poca experiència.
A més, ha facilitat l'acreditació a diferents empreses catalanes dins del Cinemart, el mercat de coproducció paral·lel al festival.
L'exposició 'Jeff Bridges: LEBOWSKI i altres GRANS instantànies', que es podrà visitar del 24 de gener al 17 de març, mostra una faceta desconeguda de l'oscaritzat actor, la de fotògraf
Va construir la seva primera cambra fosca a l'institut i ha estat documentant les seves pel·lícules amb la càmera Widelux, amb pel·lícula de 35 mm en blanc i negre, des de mitjans dels anys setanta.
Fa fotos dels actors, de l'equip tècnic i de les localitzacions i, un cop acabat el rodatge, les revela, les enganxa en àlbums fotogràfics i en regala una còpia a tothom que hi ha participat.
"Fer fotos als rodatges mostra part de la màgia.
Xafardejar des de darrere del teló és fascinant, però també soc ambivalent a l'hora de revelar massa.
Sé que és impossible exposar la màgia real ja que la màgia real és massa profunda", ha comentat Bridges respecte a aquesta passió que fa anys que conrea.
Jeff Bridges: LEBOWSKI i altres GRANS instantànies, que arriba a la Filmoteca de Catalunya gràcies a la col·laboració del Jeff Bridges Photography Archive i Revela'T – Associació Fotogràfica Espaifoto, consta d'una setantena de fotografies de diversos rodatges en què l'actor ha participat; particularment dels de White Squall (1996), de Ridley Scott, i The Big Lebowski (1998), dels germans Coen, a més de 18 retrats d'actors recreant les màscares teatrals de la tragèdia i la comèdia.
En paral·lel a l'exposició, el cicle Jeff Bridges, actor i fotògraf és testimoni del talent i la versatilitat d'un dels intèrprets més sòlids i respectats de la seva generació.
Fill i germà d'actors, porta el cinema a les venes.
Se sent còmode a la pell de perdedors, com els de The Last Picture Show o Fat City.
Va guanyar l'Oscar amb Crazy Heart i no fa gaire l'hem vist a Hell or High Water.
Directors com Cimino, Carpenter, Hackford o Lisberger van treure molt profit del seu físic.
D'altres, com Mulligan, Kloves o Ashby, van aprofitar-ne el registre dramàtic, però han estat Gilliam, Mackenzie, Coen i Coppola els que hi han vist un talent real per a la comèdia.
Els Globus d'or de la crítica estrangera de Los Angeles acaben de reconèixer la seva trajectòria amb el premi honorífic Cecil B. Demille.
Podeu descarregar dossier i fotografies de l'exposició i el cicle AQUÍ
Podeu veure la salutació que ha enviat Jeff Bridges convidant a l'exposició AQUÍ
Podeu veure un clip promocional de l'exposició AQUÍ
1.- Verifica quins son els requisits per accedir al distintiu de qualitat:
2.- Sol·licita la subvenció i adjunta:
*L'ICEC d'ofici farà arribar la teva sol·licitud de certificació a l'AENOR
Conveni de col·laboració entre la Direcció General d'Indústries Culturals i del Llibre, l'Institut Català de les Empreses Culturals i l'Associació de Cambres del Llibre d'Espanya per al reconeixement mutu del Segell de Qualitat de Llibreries i el distintiu Llibreries de Referència
Consulta el mapa de Llibreries de Referència de Catalunya
Si els vostres fills aquest 2020 han fet o faran 6 anys, rebran a casa una targeta que els convidarà a anar a la llibreria més propera.
Allà podran bescanviar la targeta pel llibre infantil que més els agradi i per un import de fins a 13€.
En cas que l'import del llibre sigui superior, la diferència haurà de ser abonada per l'adult que l'acompanyi.
Aquesta campanya arribarà a 76.006 nens i nenes de Catalunya que podran anar a 357 llibreries de tot el territori.
Tots els nens i les nenes que aquest any fan 6 anys, independentment de la data del seu aniversari, rebran una carta personalitzada al seu domicili.
Amb un adult, podran anar a qualsevol de les llibreries (veure llistat) i triar el llibre que més els hi agradi.
Un dels objectius de la campanya és que els infants visitin i coneguin la seva llibreria més propera, on seran acollits i se'ls acompanyarà i aconsellarà en la descoberta de llibres.
La targeta es podrà bescanviar del 15 d'octubre al 30 de novembre de 2020 i limitada fins a finalitzar la dotació pressupostària.
En el cas que no s'hagi rebut la targeta cal enviar un mail abans del 30 de novembre amb el nom, cognoms, adreça completa, a [EMAIL] i us farem arribar un codi per a poder realitzar el bescanvi.
Consell Català del Llibre Infantil i Juvenil:
Tria un llibre", edició 2020, és una acció de foment de la lectura dins del Pla de lectura 2020 del Departament de Cultura amb el Gremi de Llibreters de Catalunya amb la col·laboració dels departaments d'Ensenyament, de Vice-Presidència, Economia i Hisenda, d'Acció Exterior, Relacions Institucionals i Transparència i la participació del Gremi d'Editors de Catalunya, l'Associació d'Editors en Llengua Catalana, la Corporació Catalana de Mitjans Audiovisuals (CCMA), IDESCAT, RENFE i l'ONCE.
L'òrgan de l'Administració de la Generalitat al qual corresponen les competències en matèria cinematogràfica és el Departament de Cultura, que les exerceix mitjançant l'Institut Català de les Empreses Culturals (ICEC), a excepció de les potestats d'inspecció i sanció.
L'ICEC, a través de l'Àrea de l'Audiovisual, treballa també per donar un servei àgil i de proximitat a la indústria audiovisual catalana i té les competències per realitzar els següents tràmits i gestions audiovisuals amb validesa per a tot l'estat espanyol: registre d'empreses audiovisuals de Catalunya (REAC), aprovació de coproducció internacional d'obres cinematogràfiques i audiovisuals, atorgament del certificat de nacionalitat espanyola, declaració d'inici i fi de rodatge, i la qualificació d'obres cinematogràfiques i audiovisuals.
A través de la Catalunya Film Comission (CFC) assessora en la tramitació de permisos de rodatges.
L'ICEC acompanya els projectes empresarials culturals, amb l'objectiu principal de fomentar la cultura empresarial en l'entorn cultural mitjançant programes de formació i consultoria i que es posen a la seva disposició i que permeten el desenvolupament de la capacitat i la competitivitat dels projectes empresarials.
L'Àrea de Desenvolupament Empresarial de l'ICEC a través del Servei de Desenvolupament Empresarial (SDE) ofereix una línia de consultoria:
La cultura és un dret de les persones que forma part del desenvolupament individual i col·lectiu i que actua com a agent de transformació social.
Entendre el comportament cultural i captar i fidelitzar els usuaris dissenyant estratègies integrals d'oferta i demanda són prioritats de l'ICEC per integrar les arts i la cultura en la vida diària de les persones.
En aquesta línia, l'ICEC, des de l'Àrea de Públics, acompanya i dona suport a aquells projectes culturals que fomentin els hàbits culturals i que donin a conèixer els diversos llenguatges artístics a públics diferents, fent èmfasi en les iniciatives de cultura inclusiva.
Treballem també per enriquir la comunicació i la connexió entre els agents culturals i els seus públics, analitzem les dades de consum per detectar mancances i oportunitats en les diverses disciplines culturals i duem a terme accions i campanyes que afavoreixin l'accés a la cultura.
Llibreries de Barcelona que participen en la campanya ordenades per codi postal.
Llibreria El Racó de les Paraules
Llibreria Casa del Llibre Splau Centre Comercial
Llibreria Guia Llibreria de Viatges
Llibreria La Casa de la Paraula
Llibreria Casa del Llibre El Cau Ple de Lletres
Butlletí de Seguretat dels Pacients
Posar la informació sobre la seguretat dels pacients a l'abast de tots.
Aquest és l'objectiu de la Guia sobre aspectes sanitaris relacionats amb la seguretat dels pacients que el Departament de Salut i en Consell de l'Audiovisual de Catalunya (CAC) han editat per als mitjans de comunicació audiovisuals.
La manca de confiança i de suport per part dels equips gestors o la por a patir conseqüències a nivell laboral són alguns dels motius que fan que els professionals sanitaris no sempre comuniquin els errors mèdics o aquelles situacions que hi poden derivar.
La majoria dels pacients probablement experimentarà algun error de diagnòstic durant la seva vida.
Així ho mostra l'informe Improving Diagnosis in Health Care publicat recentment per l'Institute of Medicine dels Estats Units d'Amèrica.
Segons l'OMS, els errors en el diagnòstic són un problema d'elevada prioritat.
El National Institute for Health and Care Excellence (NICE) ha actualitzat recentment la guia de recomanacions sobre les proves preoperatòries per a les cirurgies electives.
És habitual sentir parlar de l'anestèsia i els seus efectes en episodis específics de salut.
De totes maneres, cal trencar mites i concepcions equivocades sobre la seva definició, les seves característiques i efectes, a més de conscienciar els pacients sobre què suposa.
D'acord amb l'article 5 de la Llei orgànica 15/1999, de 13 de desembre, de protecció de dades de caràcter personal, us informem que les vostres dades personals seran recollides, incorporades i tractades en un fitxer automatitzat, la finalitat del qual és trametre la publicació que el ciutadà ha requerit.